recursal/SuperWikiNEXT-32B huggingface dataset:
**அர்மோகிந்தர் சிங் சாத்தா (Harmohinder Singh Chatha)** இந்தியாவைச் சேர்ந்த ஓர் அரசியல்வாதியாவார். அரியானா சட்டமன்றத்தின் சபாநாயகராகவும்   அரியானா அரசாங்கத்தில் நிதி, விவசாயம், தோட்டக்கலை, கால்நடை பராமரிப்பு, பால் மற்றும் மீன்வளத்துறை அமைச்சராகவும் பணியாற்றினார்.

தனிப்பட்ட வாழ்க்கை
------------------

அர்மோகிந்தர் சிங் சாத்தா ஏப்ரல் 1, 1935 ஆம் ஆண்டு ஏப்ரல் மாதம் முதல் தேதியன்று பாக்கித்தான் நாட்டின் பஞ்சாப் மாகாணத்திலுள்ள பலியா நகரத்தில் பிறந்தார். அரியானா மாநிலத்தின் கர்னல் நகரிலுள்ள தயால் சிங் கல்லூரியில் படித்து பட்டம் பெற்றார்.

தொழில்
------

1972 ஆம் ஆண்டு அக்டோபர் மாதம் 11 ஆம் தேதியன்று தான் இடம்பெற்றிருந்த சமூகத்தின் உறுப்பினர் பதவியை விட்டு விலகினார். இவருக்குப் பிறகு சவுத்ரி சரூப் சிங் மாநில அமைச்சராகப் பதவியேற்றார்.  2009 ஆம் ஆண்டு அக்டோபர் மாதம் 28 ஆம் தேதியன்று அரியானா மாநில சட்டமன்றத்தின் சபாநாயகராக நியமிக்கப்பட்டார்.

மேற்கோள்கள்
-----------

1. ↑  Sharma, Navneet (2009-10-28). "Chatha elected as Haryana Assembly Speaker for third time" (in en). .
2. ↑   (in en) *The Journal of Parliamentary Information*. 2010. .
3. ↑   (in en) *DARE/ICAR Annual Report*. 2009. .
4. ↑  "Haryana Vidhan Sabha WHO'S WHO 1987". .
5. ↑   (in en) *Committees ... (a Review).*. Haryana Vidhan Sabha Secretariat. 1972. .
6. ↑   (in en) *The Journal of Parliamentary Information*. Lok Sabha Secretariat. 2010. .
**கத்தாலம்** (*Qatalum*) என்பது கத்தார் நாட்டின் தொழிற்சாலை நகரமான மெசயீத்து நகரத்தில் அமைந்துள்ள ஓர் அலுமினிய உருக்கு ஆலை ஆகும். பெட்ரோல் தொழிற்சாலையான கத்தார் ஆற்றல் நிறுவனமும் அலுமினியம் மற்றும் புதுப்பிக்கத்தக்க ஆற்றல் தொழிற்சாலையான நார்சுக்கு ஐதரோ ஆகியவற்றுக்கு இடையேயன கூட்டு முயற்சியால் கத்தாலம் அலுமினிய உருக்கு ஆலை செயல்படுகிறது. சுவிட்சர்லாந்தை தலைமியிடமாகக் கொண்ட பன்னாட்டு நிறுவனமான ஏசியா பிரவுன் போவேரி என்ற குழுமத்திற்கு 2007 ஆம் ஆண்டில் ஆலையின் மின் பாகங்களை உருவாக்க கத்தாலம் நிறுவனம் $140 மில்லியன் தொகைக்கான ஒப்பந்தத்தை வழங்கியது.

2010 ஆம் ஆண்டு ஏப்ரல் மாதத்தில் கத்தாலம் திறக்கப்பட்டது. இத்தொழிற்சாலை ஒரே படியில் தொடங்கப்பட்ட மிகப்பெரிய அலுமினியத் தொழிற்சாலையாகும். செப்டம்பர் 2011 ஆம் ஆண்டு செப்டம்பர் மாதத்தில் இதன் வருடாந்திர கொள்ளளவு 585,000 மெட்ரிக் டன் அலுமினியமாகும். அனைத்தும் மதிப்பு கூட்டப்பட்ட அலுமினிய வார்ப்பிரும்பு தயாரிப்புகளாக அனுப்பப்படும். நிலையான மின்சார விநியோகத்தை உறுதி செய்வதற்காக 1350 மெகாவாட்டு இயற்கை எரிவாயு மின் நிலையமும் இங்கு கட்டப்பட்டுள்ளது.

மேற்கோள்கள்
-----------

1. ↑  "ABB wins $140-million smelter project in Qatar". ABB Group. 20 August 2007. .
2. ↑  "Qatalum at full production". Qatalum. 25 September 2011. .
3. ↑  "Qatar Aluminium (Qatalum)". Qatar Petroleum. .
**வர்தக்கு நகர்** (Vartak Nagar, Thane) என்பது இந்தியாவின் மகாராட்டிரா மாநிலத்தின் தானே நகரத்தில் உள்ள ஒரு முதன்மையான மற்றும் உயர் சந்தை பகுதி ஆகும். தானே இரயில் நிலையத்திலிருந்து 4.3 கிலோமீட்டர் தொலைவில் உள்ளது. பொக்ரான் சாலை எண். 1, உப்வான் ஏரியில் உள்ள பொக்ரான் சாலை எண். இரண்டை சேர்வதற்கு இந்தப் பகுதி வழியாகச் செல்கிறது.  வர்தக் நகரின் பெரும்பகுதி 63 ஏக்கர் மகாராட்டிரா வீட்டுவசதி மற்றும் பகுதி மேம்பாட்டு ஆணையக் காலனி கட்டிடங்களால் மூடப்பட்டுள்ளது. இந்த கட்டிடங்கள் பெரும்பாலும் தானே மற்றும் அதைச் சுற்றியுள்ள உற்பத்தி அலகுகளில் பணிபுரியும் தொழில்துறை தொழிலாளர்களால் ஆக்கிரமிக்கப்பட்டுள்ளன. 

பெரும்பாலான குடியிருப்பாளர்கள் வர்தக்கு நகர் மற்றும் பிற பகுதிகளைச் சுற்றியுள்ள உற்பத்தி அலகுகள் / தொழிற்சாலைகளில் வேலை செய்தனர். சில புகழ்பெற்ற நிறுவனங்கள் வர்தக்கு நகர் மற்றும் அதைச் சுற்றியுள்ள பகுதிகளில் தங்கள் அலகுகளைக் கொண்டிருந்தன. சாசுத்திரி நகர், சமதா நகர் மற்றும் யசோதன் நகர்/லோகமான்யா நகர் போன்றவை அருகிலுள்ள பகுதிகளில் அடங்கும்.

வர்தக்கு பகுதியில் உள்ள புகழ்பெற்ற அடையாளங்களில் ஒன்று சாய்பாபா மந்திர் ஆகும்.. சுலோச்சனா தேவி சிங்கானியா உயர்நிலைப் பள்ளி, லிட்டில் பிளவர் உயர்நிலைப் பள்ளி, பிராமன் வித்யாலயா, சிறீமதி சாவித்ரி தேவி திராணி பள்ளி மற்றும் கல்லூரி ஆகியவை இந்தப் பகுதியில் உள்ள முக்கிய பள்ளிகளில் அடங்கும்.

மறுவடிவமைப்பு மற்றும் புதிய வீட்டு மனை, நிலம் தொழில் வளர்ச்சியின் காரணமாக இப்பகுதி படிப்படியாக மாற்றத்திற்கு உட்பட்டுள்ளது.

வர்தக்கு நகரிலுள்ள கட்டிடங்களில் தோசுத்தி விகார், கோர்சு கோபுரம் , வேதாந்த வளாகம் போன்றவை சில முக்கிய கட்டடங்களாகும். .

மேற்கோள்கள்
-----------

1. ↑  "Pokharan Road widening work starts with demolition". .
2. ↑  "Redevelopment of Mhada colony in Thane caught in red tape". .
**நிஹார் முகர்ஜி** (Nihar Mukherjee) என்பவர் ஒரு இந்திய அரசியல்வாதி ஆவார். இவர் இந்திய சோசலிச ஒற்றுமை மையத்தின் (கம்யூனிஸ்ட்) பொதுச் செயலாளராக (SUCI (C)) பணியாற்றினார். அவர் 1948 இல் கட்சியின் தொடக்க உறுப்பினராவார். 1976 ல் ஷிப்தாஸ் கோஷின் மரணத்தின் பின்னர் கட்சியின் பொது செயலாளராக ஆனார். அவர் கட்சியின் அதிகாரபூர்வ செய்தித்தாளான பாட்டாளி வர்க்க சகாப்தத்தம் (Proletarian Era) பத்திரிக்கையின் பதிப்பாசிரியராகவும் இருந்தார்.

முகர்ஜி ஆரம்பகால அரசியல் வாழ்க்கையின் போது, அவர் அனுசீலன் சமித்தியின் ஒரு தலைவராக இருந்தார். அவர் வெள்ளையனே வெளியேறு இயக்கத்தின் போது சிறையில் அடைக்கப்பட்டார். 
2010 பெப்ரவரி 18 அன்று நிஹார் முகர்ஜி இதய நோயினால் இறந்தார். கொல்கத்தாவில் உள்ள நேதாஜி உள் விளையாட்டரங்கில் இவர் இறந்ததை நினைவுகூரும் வகையில் 2010 மார்ச் 3 அன்று கட்சி பொிய  நினைவுக் கூட்டத்தை நடத்தியது.

மேற்கோள்கள்
-----------

1. ↑  "Proletarian Era" இம் மூலத்தில் இருந்து 2008-03-29 அன்று. பரணிடப்பட்டது.. .
2. ↑  MESSAGE OF CONDOLENCE ON THE PASSING OF COMRADE NIHAR MUKHERJEE  *பரணிடப்பட்டது 2010-12-02 at the வந்தவழி இயந்திரம்*
நளன்-தமயந்தி ஓவியர்: ரவி வர்மா
**நளன்** என்பவன், இந்தியாவின் பழைய கதை ஒன்றின் கதைத் தலைவன் ஆவான். இக் கதை, புகழ் பெற்ற வடமொழி இதிகாசங்களுள் ஒன்றான மகாபாரதத்தில் உள்ள துணைக் கதைகளுள் ஒன்று. மகாபாரத்தின் வன பருவம் அத்தியாயம் 53 முதல் 78 முடிய நளன் - தமயந்தி தம்பதியரின் காதல், திருமணம், சூதாட்டம், தமயந்தியை பிரிதல் போன்ற சோதனைகளுக்குப் பின் மீண்டும் இருவரும் இணைவது குறித்து விளக்கப்படுகிறது.

இக் கதை பின்னர் பல மொழிகளிலும் தனி நூல்களாக எழுதப்பட்டன. ஸ்ரீஹர்ஷரின் *நைஷதம்* என்னும் வடமொழி நூலும், புகழேந்திப் புலவரால் நளவெண்பா என்னும் பெயரிலும், அதிவீரராம பாண்டியரால் நைடதம் என்னும் பெயரிலும் எழுதப்பட்ட தமிழ் நூல்களும் குறிப்பிடத் தக்கவை.

இக் கதைகளின்படி, நளன் நிடத நாடு என்னும் நாட்டை ஆண்டுவந்தான். நீரும் நெருப்பும் இன்றிச் சமையல் செய்வதில் நளன் வல்லவனாம். இவனுடைய மனைவி தமயந்தி. மகிழ்ச்சியுடன் குறைவற்ற வாழ்வு வாழ்ந்துவந்த இவனைச் சனி பிடித்ததால், துன்பங்கள் உருவாகத் தொடங்கின. அயல் நாட்டு அரசனுடன் சூது விளையாட்டில் ஈடுபட்டுத் தனது நாட்டை இழந்தான். நாட்டை விட்டு வெளியேறிய அவனுடன் தானும் வருவேன் எனத் தமயந்தி பிடிவாதமாகச் சென்றாள். தனது மனைவி கல்லிலும் முள்ளிலும் நடந்து துன்பப் படுவது கண்டு பொறாத நளன், வழியிலேயே அவளைக் கைவிட்டுச் சென்று விடுகிறான். அதன் பின்னர் பல ஆண்டுகள் அவனுக்கு ஏற்பட்ட துன்பங்களையும், இறுதியில் மீண்டும் அவன் இழந்த அரசைப் பெற்று மனைவியுடன் வாழ்வதையும் கூறுவதே இவனுடைய கதையாகும்.

மேற்கோள்கள்
-----------

1. ↑  காதல் தூது சென்ற அன்னம்! - வனபர்வம் பகுதி 53 – 78 முடிய]

வெளி இணைப்புகள்
---------------

* நள – தமயந்தி பரணிடப்பட்டது 2017-09-14 at the வந்தவழி இயந்திரம்
**இப்ராகிம் சா சூரி (Ibrahim Shah Suri)** சுர் வம்சத்தின் ஐந்தாவது ஆட்சியாளர். ஆவார். இது வட இந்தியாவின் இடைக்காலத்தின் இருந்த பிற்கால பஷ்தூன் வம்சமாகும்.

ஆட்சி
-----

கி.பி.1555 இல் ஆக்ராவின் ஆளுநராக இருந்த இவர். தில்லி சுல்தானுக்கு எதிராக கிளர்ச்சி செய்தார். கிளர்ச்சியை அடக்க அடில் சா தனது இராணுவத்தை அனுப்பினார், ஆனால் இவர் அடிலின் இராணுவத்தை தோற்கடித்து தில்லி நோக்கி அணிவகுத்தார். தில்லியைக் கைப்பற்றிய பிறகு, இவர், இப்ராகிம் சா சூரி என்ற அரச பட்டத்தை ஏற்றுக்கொண்டார். ஆனால் அதே ஆண்டில், சிக்கந்தர் சா சூரி ஆக்ராவிலிருந்து 32 கிமீ தொலைவிலுள்ள பரா என்ற இடத்தில் இப்ராகிமின் படைகளைச் சந்தித்து தோற்கடித்தார். பின்னர், சிக்கந்தர் தில்லி மற்றும் ஆக்ரா இரண்டையும் கைப்பற்றினார்.

பிற்கால நாட்கள்
---------------

தில்லி மற்றும் ஆக்ராவை இழந்த பிறகு, இப்ராகிம் அடில் சாவுடன் தனது சண்டையைத் தொடங்கினார். ஆனால், முதலில் கல்பிக்கு அருகில் மற்றும் அடுத்து கானுவாவுக்கு அருகில் என இரண்டு முறை ஹெமு தலைமையிலான அடிலின் இராணுவத்தால் தோற்கடிக்கப்பட்டார். இப்ராகிம் பயனா கோட்டையில் தஞ்சம் புகுந்தார், ஆனால் அது ஹெமுவின் படையால் முற்றுகையிடப்பட்டது. ஹெமுவை அடில் திரும்ப அழைத்தபோது இவருக்கு சிறிது ஓய்வு கிடைத்தது. பின்னர், இப்ராகிம் நூர்பூர் இராச்சியத்தின் பக்த் மாலுடன் இணைந்து ஒரு மலைக்கோட்டையைக் கட்டினார். அங்கிருந்து படைகளைத் திரட்டிக் கொண்டு குர்தாஸ்பூரில் முகலாயர்களைத் தாக்கினார். ஆனால் முகலாயர்கள் மவு கோட்டை முற்றுகையை நீடித்தவுடன் ஒரிசாவில் தஞ்சம் பெற வேண்டியிருந்தது, அங்கு 1567-68 இல் இறந்தார்.

மேற்கோள்கள்
-----------
**கனுபாய் கல்சாரியா** (Kanubhai Kalsariya) இந்தியாவைச் சேர்ந்த ஓர் அரசியல்வாதியாவார். குசராத்து மாநிலத்தைச் சேர்ந்த இவர் ஒரு சமூக ஆர்வலராகவும் அறியப்படுகிறார்.

தொழில்
------

கல்சாரியா 1997 முதல் 2012 ஆம் ஆண்டு வரை 10, 11 மற்றும் 12 ஆவது குசராத்து சட்டமன்றத் தேர்தல்களில் போட்டியிட்டு மகூவா தொகுதியில் இருந்து சட்டமன்ற உறுப்பினராகத் தேர்ந்தெடுக்கப்பட்டார்.  2012 ஆம் ஆண்டு வரை பாரதிய சனதா கட்சியில் உறுப்பினராக இருந்த இவர் தனது உறுப்பினர் பதவியை புதுப்பிக்கவில்லை. 2011 ஆம் ஆண்டில் மகூவா அருகே நிர்மா சிமென்ட் ஆலைக்கு எதிராக இவர் த்லைமையில் விவசாயிகள் நடத்திய போராட்டத்தின் விளைவாக அந்நிறுவனத்திற்கு சுற்றுச்சூழல் அனுமதி ரத்து செய்யப்பட்டது. இவர் சத்பவ்னா மஞ்ச் கட்சியைத் தொடங்கினார். 2012 ஆம் ஆண்டில் நடைபெற்ற குசராத் சட்டமன்ற தேர்தலில் சுயேச்சையாக போட்டியிட்டார் ஆனால் தோல்வியடைந்தார்.  2014 ஆம் ஆண்டு கனுபாய் ஆம் ஆத்மி கட்சியில் சேர்ந்தார்  பின்னர் 2018 ஆம் ஆண்டில் இந்திய தேசிய காங்கிரசு கட்சிக்கு மாறினார். 

2018 ஆம் ஆண்டு நவம்பர் மாதத்தில் தலச்சா அருகே அல்ட்ராடெக் சிமென்ட் தொழிற்சாலைக்கு நிலம் கையகப்படுத்துவதற்கு எதிராக இவர் ஒரு போராட்டத்திற்கு தலைமை தாங்கினார். பின்னர் 2021 ஆண்டு பிப்ரவரி மாதத்தில் நிறுவனத்தின் சுரங்கத் தளத்திற்குள் அத்துமீறி நுழைந்ததற்காக உள்ளூர் நீதிமன்றம் இவருக்கு ஆறு மாத சிறைத்தண்டனை விதித்தது.

மேற்கோள்கள்
-----------

1. ↑  "TWELFTH GUJARAT LEGISLATIVE ASSEMBLY". Gujarat assembly இம் மூலத்தில் இருந்து 26 December 2018 அன்று. பரணிடப்பட்டது.. .
2. ↑  "Gujarat Elections: BJP rebel Kanu Kalsaria defeated". .
3. ↑  "Ex-BJP rebel MLA Kanu Kalsaria joins AAP". .
4. ↑  "Ex-MLA Kalsariya joins Congress". .
5. ↑  "Gujarat: Former MLA Kanu Kalsariya sentenced to six months in jail". 2021-02-11. .
**சோனியா கிரிதர் கோகானி** (பிறப்பு 26 பிப்ரவரி 1961) ஓர் இந்திய நீதிபதி. இவர் குசராத் உயர்நீதிமன்றத்தின் மேனாள்தலைமை நீதிபதி ஆவார். இதற்கு முன்பு குசராத் உயர் நீதிமன்றத்தின் தற்காலிக தலைமை நீதிபதியாகவும், நீதிபதியாகவும் பணியாற்றியுள்ளார்.

வாழ்க்கை
--------

நீதிபதி சோனியா கோகானி 26 பிப்ரவரி 1961 அன்று குசராத்து, ஜாம்நகரில் பிறந்தார். நுண்ணுயிரியலில் இளம் அறிவியல் பயின்றார். பின்னர், இளங்கலைச் சட்டம்மற்றும் முதுகலைச் சட்டம் பயின்றார். 

ஜாம்நகரில் உள்ள கேபி சா சட்டக் கல்லூரியில் பகுதி நேர விரிவுரையாளராகப் பணியாற்றினார்.  மாவட்ட நுகர்வோர் குறைதீர் மன்றத்தின் உறுப்பினராக ஐந்து ஆண்டுகள் பணியாற்றினார். 

10 சூலை, 1995 இல் அகமதாபாத்தின் குற்றவியல் அமர்வு நீதிமன்றத்தின் நீதிபதியாகப் பணியில் சேர்ந்தார். 2003 முதல் 2008 வரை குசராத்தின் பயங்கரவாத எதிர்ப்பு சட்டத்தின் கீழ் சிறப்பு நீதிமன்றத்தின் நீதிபதியாக பணியாற்றினார். நடுவண் புலனாய்வுச் செயலக சிறப்பு நீதிமன்ற நீதிபதியாகவும் பணியாற்றினார். 

2008 இல், குசராத் உயர் நீதிமன்றத்தின் ஆட்சேர்ப்புத் துறைக்கான பதிவாளராக நியமிக்கப்பட்டார். பின்னர் தகவல் தொழில்நுட்பம் மற்றும் உள்கட்டமைப்பு துறையின் பதிவாளராக ஒன்றரை ஆண்டுகள் பணியாற்றினார்.  குசராத் மாநில நீதித்துறை அகாதமியிலும் கற்பித்தார்.  17 பிப்ரவரி 2011 அன்று குசராத் உயர் நீதிமன்றத்தின் கூடுதல் நீதிபதியாக நியமிக்கப்பட்டார் மற்றும் 28 சனவரி 2013 அன்று நிரந்தர நீதிபதியாக நியமிக்கப்பட்டார்  13 பிப்ரவரி 2023 அன்று குசராத் உயர் நீதிமன்றத்தின் செயல் தலைமை நீதிபதியாக நியமிக்கப்பட்டார். 16 பிப்ரவரி 2023 அன்று குஜராத் உயர் நீதிமன்றத்தின் தலைமை நீதிபதியாக நியமிக்கப்பட்டார்.

மேற்கோள்கள்
-----------

1. 1 2 3 4 5 6 7  "High Court of Gujarat" (in en). .
பண்ணை இல்லம், கியூ தோட்டம்
பண்ணை இல்லத்தைப் பற்றிய லோலா யங் என்பாரது பேச்சு
**அரச கழக தாவரவியல் பூங்கா-கியூ, இலண்டன்** (*ROYAL BOTANICAL GARDEN, KEW-LONDON*) என்பது ஐக்கிய இராச்சியத்தில் சுற்றூசூழல் துறையால் ஆதரவளிக்கப்பட்ட துறைச்சாரா பொதுஅமைப்பாகும். பன்னாட்டு முக்கியத்துவம் வாய்ந்த, தாவரவியல் ஆராய்ச்சி மற்றும் கல்வி நிறுவனத்தில் 750 ஊழியர்கள் பணி புரிகின்றனர். இதன் தலைமை நிர்வாகி தற்போதைய இயக்குனர், ரிச்சர்ட் டெவெரெல் உள்ளார். இதன் அறங்காவலர் குழுவில் தலைவராக மார்கஸ் அகியஸ் தலைமை வகிக்கிறார்.

இந்த அமைப்பு தாவரவியல் பூங்காவை தென்மேற்கு லண்டனில் தேம்ஸ் ரிச்மான்ட் நிர்வகிக்கிறது. இது மில்லினியம் விதை வங்கியின் புகலிடமாக உள்ளது. இதன் விதை வங்கி பல ஆராய்ச்சி திட்டங்கள் மற்றும் சர்வதேச பங்களிப்புக்கு குறைந்தபட்சம் 80 நாடுகளூக்கு உதவுகிறது. வங்கியில் சேகரிக்கப்பட்ட விதை இரண்டு செயல்பாடுகளை நிறைவேற்றுகிறது: இது ஒரு முன்னாள் நிலை பாதுகாப்பு கருவூலத்தை வழங்குகிறது மற்றும் விதை விஞ்ஞானிகளுக்கு ஒரு களஞ்சியமாக செயல்படுவதன் மூலம், உலகளவில் ஆராய்ச்சிக்கு உதவுகிறது. வனவியல் ஆணையத்துடன் இணைந்த க்வே, கென்டில் பெட்ஜ்ரிரி பினெட்டத்தை நிறுவி, வளர்ந்து வரும் கூம்புகளில் நிபுணத்துவம் பெற்றார்.

மேற்கோள்கள்
-----------

1. ↑  "Annual report 2012-13". Royal Botanic Gardens, Kew. 30 June 2014 இம் மூலத்தில் இருந்து 30 நவம்பர் 2014 அன்று. பரணிடப்பட்டது... பார்த்த நாள்: 6 February 2015.
2. ↑
**பம்ப்ளிமாஸ்** என அழைக்கப்படும் எலுமிச்சை வகை மரத்திற்கு 'பம்மெல்லொ' 'ஷேட்டாக்' என்ற ஆங்கில பெயர்கள் உண்டு. இம்மரத்தின் தாவர பெயர் 'சிட்ரஸ் கிராண்டிஸ்' என்பதாகும். இது 'சிட்ரஸ் மேக்சிமா' அல்லது 'சிட்ரஸ் டெக்மோனா' என்றும் வழங்கப்படுகிறது.

தோற்றம்
-------

இதன் பழங்கள் மிக மிகப் பெரியவைகளாக இருக்கும். பழத்தோல் கனமாக இருக்கும். பழத்தோலை உரித்து உள்ளிருக்கும் சுளையை உண்ணலாம். சிவப்பு மற்றும் வெள்ளை சுளைகளைக் கொண்ட இருவகைகள் உள்ளன.

மருத்துவப் பண்புகள்
-------------------

புளிப்புச்சுவை நிறைந்த பழங்கள் குளிர்ச்சியைத் தரும். பழம் சத்து நிறைந்தது. இருதயத்திற்கு பலம் தரும். பித்த மயக்கத்தைப் போக்கும். தாகத்தைத் தணிக்கும். அளவிறந்த குருதி நோய்க்கு உதவும். இதன் இலை காக்காய் வலிப்புக்கும், உன்மத்தம் அல்லது பித்தத்துக்கும், இருமலுக்கும் உதவும். பழத்தோல் வயிற்றுப் புழுக்களைக் கொல்லும். மூளைக்கு பலம் தரும். வாந்தி, வயிற்றுப்போக்கு, தலைவலி, கண்நோய் ஆகியவற்றைப் போக்கும். விதை இடுப்பு வலியைப் போக்கும்.

மேற்கோள்கள்
-----------

1. ↑  அர்ச்சுணன். கோ, (2008), மருத்துவத்தில் காய்கனிகள், நியூ செஞ்சுரி புக் ஹவுஸ் (பி) லிட், சென்னை, ப. 93, 94.
***பொருள்முதலியலும் பட்டறிவுத் திறனாய்வும்*** (*Materialism and Empiriocriticism*, உருசியம்: Материализм и эмпириокритицизм) என்பது விளாதிமிர் லெனின் இயற்றி, 1909 இல் வெளியிடப்பட்ட மெய்யியற் பெருநூலாகும். இது சோவியத் ஒன்றியத்தில் அனைத்து உயர்கல்வி நிறுவனங்களிலும் மார்க்சீய-இலெனினீய மெய்யியலின் பகுதியாகக் கட்டாயமாக படிக்கவேண்டிய இயங்கியல் பொருள்முதலியல் நூலாக இருந்தது. இப்பனுவலில் இலெனின் மாந்தனின் புலன்காட்சிகள் முழுநிறைவாகவும் துல்லியமாகவும் புறநிலை உலகை உணர்த்துவதாக வாதிடுகிறார்.

இந்நூலின் முழுப்பெயர் *பொருள்முதலியலும் பட்டறிவுத் திறனாய்வும். பிற்போக்கியல்பு மெய்யியல் குறித்த உய்யநிலை ஆய்வுரைகள்* என்பதாகும். இது இலெனின் தலைமறைவாக ஜெனீவாவிலும் இலண்டனிலும் வாழ்ந்த காலத்தில் 1908 பிப்ரவரி முதல் அக்தோபர் வரை எழுதிய நூலாகும். இது 1909 இல் மாஸ்கோவில் சுவெனோ வெளியீட்டாளர்களால் வெளியிடப்பட்டது. இதன் மூலக் கையெழுத்துப் படியும் நூலுருவாக்கக் குறிப்புகளும் தொலைந்துவிட்டுள்ளன.

இந்நூலின் பெரும்பகுதி ஜெனிவாவிலும் கடைசி ஒருமாதம் இலண்டனில் இருந்தபோது எழுதப்பட்டுள்ளது. இவர் பிரித்தானிய அருங்காட்சியகத்தில் உள்ள நிகழ்கால மெய்யியல், இயற்கை அறிவியல் நூல்களைப் பார்வையிட இலண்டனுக்குச் சென்றுள்ளார். இதன் சுட்டி 200 க்கும் மேற்பட்ட தகவல் வாயில்களைக் காட்டுகிறது.

இந்நூல் 20 க்கும் மேற்பட்ட மொழிகளில் வெளியிடப்பட்டுள்ளது. இது மார்க்சீய-இலெனினீய மெய்யியலின் நெறிகாட்டுநிலையைப் பெற்ற நூலாகும்.

மேற்கோள் காட்டிய மெய்யியலாளர்கள்
--------------------------------

இலெனின் அகல்விரிவான மெய்யியலாளர்களை மேற்கோள்காட்டுகிறார்:

குறிப்புகள்
-----------

மேலும் படிக்க
-------------

* Robert V. Daniels: "A Documentary History of Communism in Russia: From Lenin to Gorbachev", 1993, ISBN 0-87451-616-1.
* Alan Woods: "Bolshevism: The Road to Revolution", 1999, ISBN 1-900007-05-3. Part Three: The Period of Reaction available online.

வெளி இணைப்புகள்
---------------

* *Materialism and Empirio-Criticism* by Vladimir Lenin at the Marxists Internet Archive
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/விக்டோரியா (plant)|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

விக்டோரியா ரிஜியா
இது மிகப்பெரிய வியக்கத்தக்க இலை கொண்ட நீர்த்தாவரம் ஆகும். இதன் மட்டத்தண்டு கிழங்கு சேற்றில் புதைந்திருக்கும். நீர் நிலைவற்றி செடி காய்ந்து போனாலும், கிழங்கில் உயிர் நிலைத்திருக்கும். திரும்பி நீர் வந்ததும் கிழங்கிலிருந்து புதிய இலை, பூ வரும். கிழங்கிலிருந்து வேர்கள் சேற்றுக்குள் வளரும். இது வளர்வதற்கு மிகப் பெரிய நீர் நிலைகள் தேவைப்படுகின்றன. ஒவ்வொரு தாவரத்திலிருந்தும் சுமார் 40-45 இலைகள் தோன்றுகின்றன. இவ்விலைகள் மிகப் பெரிய ஒரு தட்டு போல் காட்சி அளிக்கின்றன. மிகப் பெரியதாக வளர்ச்சியடைந்த ஓர் இலை 6-7 அடி விட்டம் கொண்டது. ஓரம் தட்டு போல் மேல் வளைந்திருக்கும். இது 7 செ.மீ. இருக்கும். இவ்விலைகள் 68-85 கிலோ எடை தாங்கக் கூடியன. ஏறி உட்கார்ந்தால் இது கிழிவது இல்லை. இதில் 20 முதல் 40 வரை பூக்கள் வரும். இப்பூக்கள் ஓர் அடி அகலம் கொண்ட வெள்ளை ரோஜா நிறமும் மிக வாசனையும் உடையன. இவைகளில் 400 முதல் 600 விதைகள் வரை காணப்படும். விதைகளை வறுத்து உண்கிறார்கள்.
இவற்றில் 3 இனங்களுண்டு. அயின மண்டல அமெரிக்காவிலும், அமேசான் ஆற்றிலும் வளர்கிறது. இதை முதன் முதலில் **1801** ஆம் ஆண்டு பிரேசில் நாட்டில் கண்டனர். பிறகு 1837ஆம் ஆண்டு ஐரோப்பாவிற்குக் கொண்டு சென்றனர். இதற்குப் புகழ் பெற்ற **மகாராணி விக்டோரியாவின்** பெயரை வைத்தனர்.

மிகப்பெரிய நீர் அல்லி

### மேற்கோள்

 || அறிவியல் வெளியீடு || ஜூன் 2001

1. ↑   *சிறிதும் - பெரியதும்*. அறிவியல் வெளியீடு. .
**எம். ஒய். இக்பால்**  (*M. Y. Eqbal*, பெப்ரவரி 13, 1951 – மே 7, 2021) சென்னை உயர் நீதிமன்றத்தின் முன்னாள் தலைமை நீதிபதி ஆவார்.

இளமையும் கல்வியும்
------------------

இக்பால் 1951ஆம் ஆண்டு பெப்ரவரி 13 அன்று பிறந்தவர். இராஞ்சிப் பல்கலைக்கழகத்திலிருந்து 1970இல் அறிவியல் இளங்கலைப் பட்டம் பெற்று 1974ஆம் ஆண்டில் சட்டப் படிப்பில் முதலாவதாகத் தேர்வுபெற்று தங்கப்பதக்கத்துடன் பட்டம் பெற்றவர்.

பணிவாழ்வு
---------

1975ஆம் ஆண்டில் இராஞ்சியில் வழக்கறிஞராக பணி துவங்கி குடிமையியல் வழக்குகளில் ஈடுபட்டார். 1986ஆம் ஆண்டில் இராஞ்சியிலிருந்து செயல்பட்ட பட்னா உயர் நீதிமன்றத்தில் வழக்காடத் தொடங்கினார். 1990இல் இதே நீதிமன்றத்தில் அரசு வழக்கறிஞராகப் பணியாற்றினார்.

1993ஆம் ஆண்டில் உயர்நீதி மன்றத்தில் அரசு வழக்குரைஞராக பதவி உயர்வு பெற்றார். இந்தக் காலகட்டத்தில் குடிமையியல், குற்றவியல் மற்றும் அரசியலைப்புச் சட்டங்களிலும் வருமான வரி வழக்குகளிலும் வழக்காடி வந்தார். பல வங்கிகள், காப்புறுதி நிறுவனங்கள், மின்சார வாரியம், வீட்டுவசதி வாரியம், பல்கலைக்கழகம் மற்றும் பிற அரசுத்துறை நிறுவனங்களுக்கு சட்ட ஆலோசகராகவும் நிறுவன வழக்கறிஞராகவும் பணியாற்றினார். 1996ஆம் ஆண்டில் மே 9 அன்னு பட்னா உயர் நீதிமன்றத்தில் நிலையான நீதிபதியாக நியமிக்கப்பட்டார். நவம்பர் 14, 2000இல் சார்க்கண்டு உயர் நீதிமன்ற நீதிபதியாக நியமிக்கப்பட்டார். சூன் 11, 2010 முதல் டிசம்பர் 2012 வரை சென்னை உயர் நீதிமன்ற தலைமை நீதிபதியாக பதவி வகித்தார். 

இவரது சகோதரர் இராஞ்சி கீழ் நீதிமன்றத்தில் நீதிபதியாகப் பணியாற்றுகின்றார்.

மறைவு
-----

நீதிபதி இக்பால் கோவிடு-19 பெருந்தொற்றால் பீடிக்கப்பட்டு 2021 மே 7 இல் காலமானார்.

மேற்கோள்கள்
-----------

1. ↑  "Chief Justice". Madras High Court.. பார்த்த நாள்: 6 September 2011.
2. ↑  Murali, Krishnan. "Justice MY Eqbal retires; Vacancies in Supreme Court rise to 6", *Bar & Bench* (February 13, 2016).
3. ↑  Former Supreme Court judge, Justice MY Eqbal passes away, Bar & Bench, 7 May 2021

வெளி இணைப்புகள்
---------------

* High Court of Madras, Official website
*சைலோட்டம் நூடம்*  தாவரம் சிட்னி ஒப்ரோ மாளிகையில், ஆத்திரேலியா
**சைலோட்டம் நூடம்** ( Psilotum nudum ) என்பது ஒரு பன்னம் தாவரமாகும். இது வெப்ப மண்டல ஆப்பிரிக்கா, வெப்பமண்டல நடு அமெரிக்கா, வெப்ப மண்டல மற்றும் துணை வெப்ப மண்டல வட அமெரிக்கா, தென் அமெரிக்கா, வெப்பமண்டல ஆசியா, ஆத்திரேலியா, ஹவாய், தெற்கு சப்பான், லோர்ட் ஹாவ் தீவு, நியூசிலாந்து, தென்மேற்கு ஐரோப்பாவின் ஒரு சில தனிப்பட்ட பகுதிகளில் ( "லாஸ் வெப்பமண்டலபகுதிகளான, ஸ்பெயின் , காடிஸ் மாகாணம்) காணப்படுகிறன.

தாவரங்களின் பரிணாம வளர்ச்சியின்போது தாவரங்களுக்குச் சைலம், புளோயம் குழல்கள் உருவானது என்பது ஒரு முதன்மையான நிகழ்வு. அவ்வாறு முதன்முதலில் சைலம், புளோயம் குழல்கள் உருவான தாவரங்களில் 40 கோடி ஆண்டுகளுக்கும் முந்தைய சைலோட்டம் நூடம் தாவர வகையின் புதைபடிவங்கள் கிடைத்துள்ளன. நீரிலிருந்து நிலத்துக்கு வந்த தாவரங்களில் நிலத்தில் நிமிர்ந்து வளர்ந்த முதல் தாவரம் என்ற சிறப்பும் இதற்கு உண்டு. இவ்வாறு 40 கோடி ஆண்டுகளுக்கும் முன்பே பூமியில் வேரூன்றிய தாவர இனங்களில் சில இன்னும் உள்ளன. அவற்றில் ஒன்றே பெரணி வகை தாவரத்தைச் சேர்ந்த இந்த சைலோட்டம் நூடம் ஆகும்.

மேற்கோள்கள்
-----------

1. 1 2  "*Psilotum nudum*". *Flora of North America*. .
2. ↑  "*Psilotum nudum*" (in Spanish). *Atlas y Libro Rojo de la Flora Vascular Amenazada de España*. .
3. ↑  Fairley, Alan; Moore, Philip (1989). *Native plants of the Sydney District* (1st ). Kangaroo Press. பக். 27. பன்னாட்டுத் தரப்புத்தக எண்:0-86417-261-3.
4. ↑  "ஏற்காட்டின் பசுமை அற்புதங்கள்". தி இந்து (தமிழ்). 5 செப்டம்பர் 2015.. பார்த்த நாள்: 25 ஏப்ரல் 2016.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/நிதிரானா|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**நிதிரானா நோதிகிங்** (*Nidirana noadihing*) என்பது *இராணிடே* குடும்பத்தில் உள்ள ஒரு தவளை சிற்றினமாகும். இது இந்தியாவின் அருணாச்சலப் பிரதேசத்தில் காணப்படுகிறது. இந்தியாவிலிருந்து *நிதிரானா* பேரினத்தில் பதிவு செய்யப்பட்ட முதல் சிற்றினம் இது என்று கூறப்படுகிறது. மாதிரிகள் சேகரிக்கப்பட்ட நோவா-திகிங் ஆற்றின் காரணமாக சிற்றினப் பெயர் இடப்பட்டது. இசைத் தவளை வகையினைச் சார்ந்த நோவா-திகிங் தவளை இதன் அளவு, முட்டை வடிவ கால் முனை, முதுகில் உள்ள நுண்முண்டு மற்றும் தனித்துவமான அழைப்பு காரணமாக மற்ற *நிதிரானா* சிற்றினங்களிலிருந்து வேறுபடுகிறது.

மேற்கோள்கள்
-----------

1. ↑  Frost, Darrel R.. "*Babina adenopleura* (Boulenger, 1909)". American Museum of Natural History. .
2. ↑  Bitupan Boruah, V. Deepak and Abhijit Das. 2023. Musicians in the Marsh: A New Species of Music Frog (Anura: Ranidae: Nidirana) from Arunachal Pradesh, India. Zootaxa. 5374(1); 51-73. DOI: 10.11646/zootaxa.5374.1.3
**திரோசோபில்லம்** (Drosophyllum) என்பது ஒரு பூச்சியுண்ணும் தாவரம் ஆகும். இத்தார்வரம் திரோசிரோசியீ என்னும் இரட்டை விதையிலைத் தாவரக் குடும்பத்தைச் சார்ந்தது. இதில் திரோசோபில்லம் லுசிடேனிக்கம் என்னும் ஒரே வகைச் செடி மட்டுமே உள்ளது. இவை ஸ்பெயின், போர்ச்சுக்கல் மற்றும் மொராக்கோ பகுதிகளில் மட்டுமே வளர்கின்றன இது ஒரு சிறு செடியாகும். இது பாறைச் சந்துகளிலும், பிளவுகளிலும் வளர்கிறது. இதன் தண்டுப்பகுதி 5- 15 செ. மீ வரை வளர்கிறது. இத்தண்டின் மேல் பகுதியிலிருந்து மெல்லிய நீண்ட இலைகள் காணப்படுகின்றன. இந்த இலைகள் 20 செ, மீ நீளம் வரை உள்ளன. 8 மி.மீ அகலம் கொண்டது. இலையில் மிகவும் நெருக்கமாக முடிகள் வளர்ந்திருக்கும். ஒவ்வொரு முடியிலும் ஒரு நீண்ட காம்பும், அதன் நுனியில் உப்பலான தலைப்பகுதியும் காணப்படும். இவை சுரப்பிகளுள்ள முடிகளாகும். இது பிசு பிசுப்பாக ஒட்டக்க்கூடியதாக இருக்கும். இதன் பசை பனித்துளி போல் காணப்படும். இதை பனி இலைச்செடி என்றும் அழைப்பார்கள்.

மேற்கோள்களும் குறிப்புகளும்
---------------------------

1. ↑  ஏற்காடு இளங்கோ (2004). *அதிசயத் தாவரங்கள்*. சென்னை: அறிவியல் வெளியீடு. பக். 37,38. பன்னாட்டுத் தரப்புத்தக எண்:81-87536-09-8.
பழநிப் பதிற்றுப்பத்து அந்தாதி
இயற்றியவர் முசிரியில் இருக்கும் வித்துவான் பிரம்மஸ்ரீ தே குரு சுப்பிரமணிய ஐயர்
முசிரியில் இருக்கும் திருத்தாந்தோணி அப்பாவுப்பிள்ளை மகன் வழக்கறிஞர் கல்யாணசுந்தரம்பிள்ளை வேண்டுகோளின்படி இயற்றப்பட்டது. இவரால் பதிப்பிக்கப்பட்டது.
சென்னை : பண்டித மித்திர யந்திரசாலையில் பதிப்பிக்கப்பட்டது.
சுபகிருது ஆண்டு ஆவணி மாதம் 
சென்னை அஷ்டாவதானம் பூவை கலியாணசுந்தர முதலியார்
குரு சுப்பிரமணிய பாரதி இந்த நூலை இயற்றினான்
இந்த அந்தாதி அணி எழிலினைக் காட்டுகிறது
சேலம் கல்லூரித் தமிழ்ப்பண்டிதர் சரவணப்பிள்ளை
இது அந்தாதி மாலை பாடியவன் சுப்பிரமணிய பாரதி 
காங்கயம் அஷ்டாவதானம் சேஷாசலநாயுடு
நாமக்கல் உயர்நிலைப்பள்ளித் தமிழாசிரியர் 
முசிரி வித்துவான் கு அ ஆறுமுகப் பிள்ளை 
முசிரி வீ அப்பாயி நாயுடு
திருநயம் அருட்கவி நரசிம்ம பாரதி 
பரப்பங்குடி சு கோபாலய்யங்கார்
மதுரை மாவட்டம் தேவகோட்டை வே. ஆ. தி. மாயாண்டி செட்டியார் மகன் சிதம்பர செட்டியார் 
உரைக்கரிய திருப்புகழை உரைத்து உரைத்து உன் திரு உளத்தைக்
கரைக்கவும் என்பொருட்டு அஃது கரையாத பரிசு என்னோ
பரைக்கு ஒரு மைந்தா பழநிப் பண்ணவனே நீ இறை கொள்
வரைக் குலத்துள் ஒரு வரையோ நின் மனதும் வகுத்தருளே 56
நாவால் உரைப்பதற்கு அருமையான திருப்புகழைச் சொல்லிச் சொல்லி உன் மனத்தைக் கரைக்க முயன்றேன். உன் மனம் என்பொருட்டு கரையவில்லை. நீ இருக்கும் பழநி மலைதான் கல்லாக இருக்கிறது. உன் மனமுமா கல்?
உள்ளபடி சொல்வது இது உன் திருவடிக்கு
எள் அளவும் அன்பு செயல் என்றும் இலன் என்னை
அள்ளல் நரகத்திடை அமிழ்த்தல் ஒழி பின்னர்
விள்ளரும் எழில் பழநி வேந்த புகல் நீயே 90
ஆளாகி, நின்ன சிறு தொண்டு இயற்றி அறியாத பொய்யன் எனினும்
மீளாத காதலொடு நின்னை நாளும் வினையேன் வழுத்தவிலேயோ
வாளா இருத்தல் அழகோ அருட்கு மயில் ஏறி ஆள வருவாய்
கேளாது நல்கும் பழநிக்கண் ஏய்ந்த கிரியில் கலந்த துரையே 94

இதனையும் காண்க
--------------

மேற்கோள்
--------
**விக்னேஸ்வரன் பரமநாதன்** யாழ்ப்பாணம், காங்கேசன்துறையைப் பிறப்பிடமாகக் கொண்டவர். இலங்கை ஒலிபரப்புக் கூட்டுத்தாபனத்தில் ஆரம்பத்தில் நிகழ்ச்சித் தயாரிப்பு உதவியாளராக (1970) இணைந்து கொண்ட இவர், பின்னர் தமிழ்ச்சேவையில் நாடகப்பகுதியின் தயாரிப்பாளராக (1979)பொறுப்பேற்றார். இவர் காலத்தில் வானொலி தமிழ் நாடகத்துறை மிகுந்த வரவேற்பைப் பெற்றது. ரூபவாகினி ஆரம்பிக்கப்பட்ட பின்னர் அங்கும் தமிழ் நிகழ்ச்சிப் பிரிவில் நிறைவேற்றுத் தயாரிப்பாளராகச் சேர்த்துக் கொள்ளப்பட்ட(1982) இவர், திருமதி ஞானம் இரத்தினம் ஓய்வு பெற்ற பின்னர் தமிழ்ப் பிரிவுக்கு பொறுப்பாளராக (1984) நியமிக்கப்பட்டார். தற்போது கனடாவில் வசிக்கும் இவர் தனியார் நிறுவனமொன்றில் பணியாற்றுவதோடு, கனேடிய தொலைக்காட்சி நிறுவனமான TVI யில் நிறைவேற்றுத் தயாரிப்பாளராகவும், TVI தொலைக்காட்சியிலும், CMR வானொலியிலும் செய்தி வாசிப்பவராகவும் செயற்படுகின்றார்.

வானொலியில்
----------

### இலங்கையில்

இலங்கை வானொலியில் தமிழ் நாடகத் தயாரிப்பாளராக இருந்த காலத்தில் பல வானொலி நடகங்களை எழுதியுமிருக்கிறார். 'ரசமஞ்சரி' போன்ற சஞ்சிகை நிகழ்ச்சிகளை தயாரித்தவர்.

### கனடாவில்

இவர் எழுதிய "வாழ்ந்து பார்க்கலாம்" என்ற வானொலித் தொடர்நாடகம், கனடா தமிழோசை வானொலியிலும்(1995), கனேடிய ஒலிபரப்புக் கூட்டுத்தாபனத்திலும் ஒலிபரப்பு செய்யப்பட்டது. பின்னர் இது நூல்வடிவிலும் வெளிவந்தது.

தொலைக்காட்சியில்
----------------

### ரூபவாகினியில்

தொலைக்காட்சியில் செய்தி வாசிப்பாளராக கடமையாற்றியதோடு, பல தொலைக்காட்சி நாடகங்களை எழுதி, தயாரித்து வழங்கியிருக்கிறார். ரூபவாகினியில் முதன்முதலாக தயரிக்கப்பட்ட தொலைக்காட்சி நாடகம் என்ற பெருமையை இவர் தயாரித்த ஜெயமோகன் எழுதிய "கற்பனைகள் கலைவதில்லை" பெற்றது.

* கற்பனைகள் கலைவதில்லை
* கண்ணாடி வார்ப்புகள்( மேடை நாடகவடிவில் படமாக்கப்பட்டது)
* நிஜங்களின் தரிசனம் ( இவரே எழுதியது)
* உதயத்தில் அஸ்தமனம் ( யாழ்ப்பாண்த்தில் படமாக்கப்பட்டது)
* நீண்ட கனவு ( இவரே எழுதியது)
* மலையோரம் வீசும் காற்று ( மலையகத்தில் படமாக்கப்பட்டது)
* சமூக சேவகி
* காத்திருந்தவன்
* நம்பிக்கை

### கனடா ரி.வி.ஐ தொலைக்காட்சியில்

தொலைக்காட்சியில் செய்தி வாசிப்பாளராக பணி புரிவதோடு, பல நிகழ்ச்சிகளையும், நாடகங்களையும் தயாரித்து வழங்கி வருகிறார்.

* நாற்சார வீடு

மேடை நாடகங்கள்
--------------

கனடாவில் மனவெளியின் அரங்காடல் நாடக விழாவிற்காக பல நாடகங்களை நெறிப்படுத்தி மேடையேற்றியிருக்கிறார்.

* நா. சுந்தரலிங்கத்தின் 'அபசுரம்'
* பி. விக்னேஸ்வரனின் 'இனி ஒரு எதிர்காலம்' (2001)
* இயூஜின் அயனஸ்கோவின் 'நாற்காலிகள்'

திரைப்படத்துறையில்
------------------

இலங்கை திரைப்படக் கூட்டுத்தாபனம் நடத்திய திரைப்படப்பிரதிக்கான போட்டியில் இவர் எழுதிய ' கிராமத்து இதயம்' என்ற பிரதி சிறந்த தமிழ்ப் பிரதிக்கான விருதைப் பெற்றது.

எழுதிய நூல்கள்
--------------

* 'வாழ்ந்து பார்க்கலாம்' (வானொலி நாடகம்)

வெளி இணைப்புக்கள்
-----------------

* - விக்னேஸ்வரனின் வலைத்தளம்
**மெக்சிக பெரிய கார்டோன்** என்றும் **யானைக் கள்ளி** என்றும் அறியப்படும் **பாக்கிசீரியசு பிரிங்கிலீ** (*Pachycereus pringlei*) என்பது வடமேற்கு மெக்சிக்கோவைத் தாயகமாகக் கொண்ட ஒரு கள்ளி இனச் செடி. இது மெக்சிக்கோவின் பாகா கலிபோர்னியா, பாகா கலிபோர்னியா சுர், சொனாரா மாநிலங்களில் காணப்படுகிறது. இது பொதுவாக கார்டோன் என்று அறியப்படுகிறது.

மாபெரும் இந்த கள்ளிகள் இன்றளவும் காணப்பட்டாலும் பெரும்பாலானவை உழவுத் தொழில் செய்வதற்காக சொனாரா பகுதியில் அழிக்கப்பட்டு விட்டன. இக்கள்ளியின் பழமானது சொனாராவைச் சேர்ந்த செரி மக்களுக்கு ஒரு முக்கியமாக உணவு. இவற்றின் வேர்களில் காணப்படும் பாக்டீரியா, பூஞ்சைகளும் ஒன்றி வாழ்வதன் காரணமாக இவ்வினச் செடிகள் மண் இல்லாத வெறும் பாறையிலும் வளர இயலும். பாக்டீரியாவானது காற்றில் உள்ள நைட்ரசனை நிலைநிறுத்தி செடிக்குத் தேவையான ஊட்டச்சத்தினைத் தருகிறது.

தோற்றக்குறிப்பு
---------------

இதுவே உலகின் மிக உயரமான கள்ளியினமாகும். இவ்வினச் செடி அதிகபட்சமாக 19.2 மீ (63 அடி) உயரம் வரை இருந்ததாகப் பதிவு செய்யப்பட்டுள்ளது. அந்தச் செடியின் அடித்தண்டின் விட்டம் மட்டுமே ஒரு மீட்டர். இதன் அடிப்பகுதியில் இருந்து பல கிளைகள் பிரிந்து செல்கின்றன.
இது பார்ப்பதற்கு சகுவாரோ கள்ளியைப் போன்றே இருந்தாலும் இதன் கிளைகள் கள்ளியின் அடித்தண்டில் இருந்தே பிரியும். ஆனால் சகுவாரோ கள்ளியில் கிளைகள் கிட்டத்தட்ட கள்ளியின் நடுப்பகுதியில் இருந்து பிரியும். இதன் பூக்கள் பெரிதாக வெண்ணிறத்தில் இருக்கும்.

வாழ்நாளும் வளர்ச்சியும்
-----------------------

ஒரு முதிர்ந்த கார்டோன் கள்ளியானது சராசரியாக 10 மீட்டர் (30 அடி) உயரம் வரை வளரும். இருப்பினும் 18 மீட்டர் உயரமுள்ள கள்ளிகளும் கண்டறியப்பட்டுள்ளன. இது மிகவும் மெதுவாக வளரும் ஒரு செடி. இதன் ஆயுள் நூறாண்டுகளில் அளக்கப்படுகிறது. அசோஸ்பைரில்லம் என்னும் பாக்டீரியா செடியின் துவக்ககாலத்தில் இருக்கும் போது வளர்ச்சியைத் தூண்டுகிறது. பெரும்பாலான வளர்ந்த கள்ளிகள் பக்கக் கிளைகளைக் கொண்டிருக்கும். இதனால் இதன் அடிப்பகுதி பெரிய மரத்தின் அடிப்பகுதி போலப் பருத்து இருக்கும். இதனால் கள்ளியானது 25 டன் எடை வரை வளரக் கூடும்.

படக்காட்சியகம்
--------------

  

* யானைக் கள்ளிகள் வளர்ந்திருக்கும் ஓரிடம்யானைக் கள்ளிகள் வளர்ந்திருக்கும் ஓரிடம்
* 
* ஒரு பறவை கூடு கட்டியிருக்கும் கள்ளிஒரு பறவை கூடு கட்டியிருக்கும் கள்ளி
* பூக்களுடன்பூக்களுடன்
* விழுந்த கள்ளிப் பழத்தின் வெளித்தோல்விழுந்த கள்ளிப் பழத்தின் வெளித்தோல்

மேற்கோள்கள்
-----------

1. ↑  "Taxon: *Pachycereus pringlei* (S. Watson) Britton & Rose". *Germplasm Resources Information Network* (United States Department of Agriculture). 2003-08-29 இம் மூலத்தில் இருந்து 2009-09-02 அன்று. பரணிடப்பட்டது... பார்த்த நாள்: 2011-11-03.
2. ↑  
	* Felger, Richard; Mary B. Moser. (1985). *People of the desert and sea: ethnobotany of the Seri Indians*. Tucson: University of Arizona Press. பன்னாட்டுத் தரப்புத்தக எண்:0-8165-0818-6. .
3. ↑  Puente, M. E.; Y. Bashan, C. Y. Li, and V. K. Lebsky (September 2004). "Microbial populations and activities in the rhizoplane of rock-weathering desert plants. I. Root colonization and weathering of igneous rocks". *Plant Biology* (Stuttgart) **6** (5): 629–42. doi:10.1055/s-2004-821100. பப்மெட்:15375735.
4. ↑  Salak, M.. "In search of the tallest cactus". *Cactus and Succulent Journal* **72** (3).
5. ↑  (León de la Luz and Valiente 1994).
6. ↑  (Roberts, 1989)
7. ↑  (Bashan et al. 1999
8. ↑  Carrillo et al. 2000
9. ↑  Puente and Bashan, 1993
10. ↑  (Gibson and Nobel, 1986).
பீட்டர்சன் கோட்டுரு. இதொரு சமச்சீர் கோட்டுரு.
கோட்டுருவியலில் *G* என்ற கோட்டுரு **சமச்சீரானது** அல்லது **சமச்சீர் கோட்டுரு** (*symmetric*) எனில் அது கீழ்வரும் முடிவினை நிறைவு செய்ய வேண்டும்: 

*G* இன் அடுத்துள்ள முனைகளின் இரண்டு இருமங்கள் *u*1—*v*1 மற்றும் *u*2—*v*2 எனில்: 

*f*(*u*1) = *u*2 and *f*(*v*1) = *v*2. என்றவாறு *f* : *V*(*G*) → *V*(*G*) என்ற கோட்டுரு தன்னுருவாக்கம் இருக்கும்.
சமச்சீர் கோட்டுரு என்பதை அது "வில்-கடப்புக் கோட்டுரு" (arc-transitive) என்றும் கூறப்படுகிறது. (இங்கு ஒரு கோட்டுருவின் வில் (arc) என்பது கோட்டுருவின் இரு அடுத்துள்ள முனைகளின் வரிசை இருமத்தைக் குறிக்கிறது).

சமச்சீர் கோட்டுருவினைப் பின்வருமாறும் விளக்கலாம்: 

கோட்டுருவின் தன்னுருவாக்கக் குலமானது கோட்டுருவின் முனைகளின் வரிசை இருமங்களின்மீது கடப்புத்தன்மையுடன் செயற்பட்டால் அக்கோட்டுரு சமச்சீரானது ஆகும் இதுமாதிரியான கோட்டுரு சிலசமயங்களில் "1-வில்-கடப்பு" (1-arc-transitive) என்றும் அழைக்கப்படும்.
வரையறைப்படி, தனித்துள்ள முனைகளற்ற சமச்சீர் கோட்டுருக்கள் முனை-கடப்புக் கோட்டுருக்களாகவும் இருக்கும். மேலும் சமச்சீர் கோட்டுருவின் இரண்டாவது விளக்கத்தின் படி அது விளிம்பு-கடப்புக் கோட்டுருவாகவும் இருக்கும். 

எனினும் விளிம்பு-கடப்புக் கோட்டுருவாகவுள்ளது சமச்சீரான கோட்டுருவாக இருக்க வேண்டிய அவசியமில்லை. *a*—*b*, *c*—*d* உடன் கோர்க்கலாம். ஆனால் *d*—*c* உடன் கோர்க்கப்படாது. விண்மீன் கோட்டுரு இதற்கு ஒரு எடுத்துக்காட்டாகும். விண்மீன் கோட்டுரு விளிம்பு-கடப்பு கொண்டது; ஆனால் முனை-கடப்போ அல்லது சமச்சீரோ இல்லாதது. இதற்கு மற்றுமொரு எடுத்துக்காட்டு அரை-சமச்சீர் கோட்டுருக்களாகும். இவை விளிம்பு-கடப்பு மற்றும் ஒழுங்கு கோட்டுருக்கள் ஆனால் முனை-கடப்புக் கோட்டுருக்கள் அல்ல.

ஒவ்வொரு இணைப்புள்ள சமச்சீர் கோட்டுருக்களும் முனை-கடப்பு மற்றும் விளிம்பு-கடப்பு கோட்டுருக்களாக இருக்கும். இதன் மறுதலை ஒற்றையெண் படிகொண்ட கோட்டுருக்களுக்கு மட்டுமே உண்மையாகும். இரட்டையெண் படிகொண்ட இணைப்புக் கோட்டுருக்களில், முனை-கடப்பு மற்றும் விளிம்பு-கடப்புக் கோட்டுருக்களாக இருந்து சமச்சீரற்ற கோட்டுருக்களாக உள்ளவையும் உண்டு. இத்தகையக் கோட்டுருக்கள் "அரை-கடப்புக் கோட்டுரு"க்களென அழைக்கப்படுகின்றன.

மேற்கோள்கள்
-----------

1. 1 2  Biggs, Norman (1993). *Algebraic Graph Theory* (2nd ). Cambridge: Cambridge University Press. பக். 118–140. பன்னாட்டுத் தரப்புத்தக எண்:0-521-45897-8.
2. 1 2  Chris Godsil; Gordon Royle (2001). *Algebraic Graph Theory*. New York: Springer. பக். 59. பன்னாட்டுத் தரப்புத்தக எண்:0-387-95220-9. .
3. 1 2  Babai, L (1996). "Automorphism groups, isomorphism, reconstruction". in Graham, R; Martin Grötschel; Lovász, L. *Handbook of Combinatorics*. Elsevier இம் மூலத்தில் இருந்து 2010-06-11 அன்று. பரணிடப்பட்டது... பார்த்த நாள்: 2020-06-13.
4. ↑  Bouwer, Z. "Vertex and Edge Transitive, But Not 1-Transitive Graphs." Canad. Math. Bull. 13, 231–237, 1970.
5. ↑  Gross, J.L. & Yellen, J. (2004). *Handbook of Graph Theory*. CRC Press. பக். 491. பன்னாட்டுத் தரப்புத்தக எண்:1-58488-090-2. .

வெளியிணைப்புகள்
---------------

* Cubic symmetric graphs (The Foster Census). Data files for all cubic symmetric graphs up to 768 vertices, and some cubic graphs with up to 1000 vertices. Gordon Royle, updated February 2001, retrieved 2009-04-18.
* Trivalent (cubic) symmetric graphs on up to 2048 vertices. Marston Conder, August 2006, retrieved 2009-08-20.
**மிர் ஆலம் ஏரி** (*Mir Alam Tank*) என்பது இந்தியாவின் தெலங்காணாவின் ஐதராபாத்தில் உள்ள ஒரு நீர்த்தேக்கம் ஆகும். இது முசி ஆற்றின் தெற்கே அமைந்துள்ளது. ஓசுமான் சாகர் ஏரி மற்றும் ஹிமாயத் சாகர் கட்டப்படுவதற்கு முன்பு ஐதராபாத்திற்கு குடிநீரின் முதன்மை ஆதாரமாக இது இருந்தது. இது பாம் பள்ளத்தாக்கு (தட்பன்) அருகிலுள்ள தேசிய நெடுஞ்சாலை எண் 7 உடன் இணைக்கப்பட்டுள்ளது.

வரலாறு
------

ஐதராபாத்து மாநிலத்தின் மூன்றாவது நிசாமின் ஆட்சிக் காலத்தில், மாநிலத்தின் பிரதம மந்திரியாக இருந்த (1804 - 1808) மிர் ஆலம் பகதூரின் பெயரிடப்பட்டது. மிர் ஆலம் 1804 சூலை 20 அன்று இந்த ஏரிக்கு அடித்தளம் அமைத்தார். இது சுமார் இரண்டு ஆண்டுகளில் 1806 சூன் 8 அன்று நிறைவடைந்தது.

வசதிகள்
-------

நேரு விலங்கியல் பூங்கா எரியை ஒட்டியுள்ளது. மேலும், தெலாங்காணா சுற்றுலா நிறுவனம் ஏரியில் படகுகளை இயக்குகிறது. இதற்காக மிருகக்காட்சிசாலையின் வழியாக செல்ல வேண்டும்.

போக்குவரத்து
------------

தெலங்காணா மாநில போக்குவரத்து நிறுவனம் இதற்கான பேருந்து சேவையை வழங்குகிறது. ஒவ்வொரு 10 நிமிடங்களுக்கும் பேருந்துகள் கிடைக்கும். அருகிலுள்ள ஐதராபாத் மல்டி மாடல் தொடர் வண்டி நிலையம் நிலையம் சிவ்ராம்பள்ளியில் அமைந்துள்ளது.

மிர் ஆலம் பூங்கா
----------------

நீர்நிலைக்கு அருகில் ஒரு பூங்கா உருவாக்கப்பட்டுள்ளது. குதுப் ஷாஹி பாணியில் சுவர்களில் ஓவியங்கள் வரையப்பட்டுள்ளன. ஓவியங்கள் முப்பரிமான வகையில் உள்ளது. இங்கு ஒரு அறிவியல் பூங்காவும், பிற வசதிகளும் உள்ளன.

மேற்கோள்கள்
-----------

1. ↑  "Mir Alam Tank Park to bask in past glory". .

வெளி இணைப்புகள்
---------------

* The Hindu feature

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* VIAF

 |
**விருச்சிக விண்மீன் குழாம்** (Scorpius) என்பது இராசிச் சக்கரத்தில் உள்ள ஒரு விண்மீன் குழாம் ஆகும். சிலர் இதை **தேள்** என கூறுகிறார்கள். ஆங்கிலத்தில் Scorpius என்றும் அழைக்கிறார்கள். ஆங்கிலத்தில் Scorpius என்ற பெயர் இலத்தீன் மொழியில் தேள் என்பதை குறிக்கும். இதன் குறியீடு  ஆகும். இது துலாம் விண்மீன் குழாத்தின் தெற்குப் பகுதிக்கும் தனுசு விண்மீன் குழாத்தின் கிழக்குப் பகுதிக்கும் இடையில் அமைந்துள்ளது. இது பால் வழி  நாள்மீன்பேரடையின் மையப்பகுதிக்கு அருகில் அமைந்துள்ளது. மேலும் இது தெற்கு அரைக்கோளப் பகுதியில் அமைந்துள்ள மிகப் பெரிய விண்மீன் குழாம் ஆகும்.

சிறப்புக்கூறுகள்
----------------

வெறும் கண்களால் காணக்கூடிய விருச்சிக விண்மீன் குழாம்(கோடுகள் வரையப்பட்டது).
விருச்சிக விண்மீன் குழாத்தில் நிறைய பிரகாசமான விண்மீன்கள் உள்ளன. அவை, செவ்வாய் கிரகத்தின் பகைவன் என கருதப்படும் கேட்டை விண்மீன் (Antares, α Sco)), பீட்டா விருச்சிக விண்மீன் ( β1 Sco), டெல்டா விருச்சிக விண்மீன் ( δ Sco "தலைப்பகுதி"), தீட்டா விருச்சிக விண்மீன் (θ Sco), நு விருச்சிக விண்மீன் (ν Sco), க்சை விருச்சிக விண்மீன் (ξ Sco), பை விருச்சிக விண்மீன் (π Sco) , சிக்ம விருச்சிக விண்மீன் (σ Sco) டாவ் விருச்சிக விண்மீன் (τ Sco).

மேலும் விருச்சிக விண்மீன் குழாத்தினை வரையும் போது, தேளின் வால் பகுதியின் முனையாக அமைவது லெம்ட விருச்சிக விண்மீன் (λ Sco) மற்றும் அப்சிலான் விருச்சிக விண்மீன் (υ Sco) என்ற இரண்டு விண்மீன்கள்.

தீட்டா விருச்சிக விண்மீனின் (δ Sco) தோற்ற ஒளிப்பொலிவெண் அதிகபட்சமாக 2.3. இதன் தோற்ற ஒளிப்பொலிவெண் 1.6 முதல் 2.3 வரை மாறிக்கொண்டே இருக்கும். இதன்படி இது விருச்சிக விண்மீன் குழாத்தில் இரண்டாவது பிரகாசமாக விண்மீன் ஆகும். கடைசி 10 ஆண்டுகளாக அப்சிலான் விருச்சிக விண்மீனில் தான் (υ Sco) குறுமீன் வெடிப்பு வேகமாக நடைபெருகிறது. ஒமேகா1 விருச்சிக விண்மீன்(ω¹ Scorpii ) மற்றும் ஒமேகா2(ω² Scorpii) விருச்சிக விண்மீன் ஆகிய இரண்டும் இரட்டை விண்மீன்கள் ஆகும். இவை இரண்டும் மாறுபட்ட நீலம் மற்றும் மஞ்சள் வண்ணங்களை உடையன. விருச்சிக விண்மீன் குழாம்,  பால் வழி நாள்மீன்பேரடையின் முக்கியப் பகுதியில் இருப்பதால் இதில் நிறைய விண்மீன் கொத்துகள் மற்றும்  நெபுலாக்கள் உள்ளன. மெசியர் 80 என்ற தோற்ற ஒளிப்பொலிவெண் 7.3 உடைய விண்மீனும் இந்த விண்மீன் குழாமப் பகுதியில் உள்ளது. இது புவியிலிருந்து 33000 ஒளியாண்டுகள் தூரத்தில் உள்ளது.

மேற்கோள்கள்
-----------

1. ↑  Mark R. Chartrand III (1983) Skyguide: A Field Guide for Amateur Astronomers, p. 184 (ISBN 0-307-13667-1).
2. ↑  Constellations: A Guide to the Night Sky,
3. ↑  Fred Schaaf (Macmillan 1988) 40 Nights to Knowing the Sky: A Night-by-Night Sky-Watching Primer, p. 79 (ISBN 978-0-8050-4668-7).
4. ↑  "Delta Scorpii Still Showing Off" இம் மூலத்தில் இருந்து 2007-06-06 அன்று. பரணிடப்பட்டது.. .
5. ↑  AAVSO: Variable Star of the Season: U Scorpii

* Levy, David H. (2005). *Deep Sky Objects*. Prometheus Books. பன்னாட்டுத் தரப்புத்தக எண்:1-59102-361-0.
* Ian Ridpath and Wil Tirion (2007). *Stars and Planets Guide*, Collins, London. ISBN 978-0-00-725120-9. Princeton University Press, Princeton. ISBN 978-0-691-13556-4.

வெளி இணைப்புகள்
---------------

விக்கிமீடியா பொதுவகத்தில்,  
 ***விருச்சிக விண்மீன் குழாம்***   
என்பதின் ஊடகங்கள் உள்ளன.
**தமரா சிவகோவா** *(Tamara Sivakova*) (பிறப்பு: 1965 ஆகத்து 16) இவர் பெலருசைச் சேர்ந்த இணை ஒலிம்பிக் விளையாட்டின் தடகள வீரராவார். இவர் ஏட்டி எறியும் நிகழ்வுகளில் முக்கியமாக போட்டியிடுகிறார்.

ஆரம்ப ஆண்டுகள்
--------------

பிறவி பிரச்சினை காரணமாக பார்வைக் குறைபாடுள்ள இவர், சோவியத் ஒன்றியத்தின் ஒரு பகுதியான பெலருசிலுள்ள ஒருபார்வைக் குறைபாடுள்ள குழந்தைகளுக்கான பள்ளியில் 14 வயதில் விளையாட்டில் பயிற்சி மேற்கொள்ளத் தொடங்கினார். 1989 இல் சூரிக்கில் நடந்த ஐரோப்பியப் போட்டியில் சர்வதேச அளவில் அறிமுகமானார். 1992 இல் இவர் பார்சிலோனாவில் நடந்த பாராலிம்பிக்கில் ஒருங்கிணைந்த அணியின் பதாகையின் கீழ் பங்கேற்றார். பின்னர், பின்வரும் அனைத்து போட்டிகளிலும் பெலருசிய விளையாட்டு வீரராக பங்கேற்றார். இவர் ஒரு வீசுபவராகவும், ஆரம்பித்து, விரைவில் குண்டு எறிதல், வட்டு எறிதல் போன்ற விளையாட்டுக்குத் திரும்பினார்.

சர்வதேசப் போட்டிகள்
-------------------

யுனிபைடு அணிக்காக எசுப்பானியாவின் பார்செலோனாவில் 1992 கோடைகால இணை ஒலிம்பிக்கில் முதன்முதலில் போட்டியிட்டார். அங்கு பி 3 விளையாட்டு வீரர்களுக்கான வட்டு வீசுதலில் தங்கப்பதக்கம் வென்றார். மேலும், பென்டத்லானில் 5 வது இடத்தைப் பிடித்தார். நான்கு ஆண்டுகளுக்குப் பிறகு, பெலருசுக்காக அமெரிக்காவின் அட்லாண்டாவில் 1996 கோடைகால இணை ஒலிம்பிக்கில் போட்டியிட்டார். இதில் இவர் குண்டு எறிதலில் எஃப் 12 வகையில் ஒரு தங்கத்தையும், வட்டு எறிதலில் எஃப் 12 வகையில் வெண்கலத்தையும் வென்றார். ஆனால் மீண்டும் பென்டத்லானில் பதக்கம் பெறத் தவறிவிட்டார். 

2000 ஆம் ஆண்டில் ஆத்திரேலியாவின் சிட்னியில் நடந்த மூன்றாவது ஆட்டத்தில் இவர் போட்டியிட்டார். அங்கு இவர் எஃப் 13 வகை வட்டு எறியும் போட்டியில் வெள்ளிப் பதக்கம் வென்றார். இங்கும் பென்டத்லானில் பதக்கம் பெறத் தவறிவிட்டார். 2004 ஆம் ஆண்டில் கிரேக்கத்தின் ஏதென்ஸில் எஃப் 12 வகை குண்டு எறிதலில் தங்கப் பதக்கத்தையும், எஃப் 13 வட்டு எறிதலில் வெள்ளிப் பதக்கமும் வென்றார். 2008 ஆம் ஆண்டில் சீனாவின் பெய்ஜிங்கில் தனது ஐந்தாவது இணை ஒலிம்பிக்கில் போட்டியிட்டார். அங்கு முந்தைய ஆட்டங்களின் முடிவுகளை மாற்றியமைத்தார். வென்றார் எஃப் 12/13 வகை வட்டு எறிதலில் தங்கப்பதக்கமும் எஃப் 12/13 வகை குண்டு எறிதலில் வெள்ளிப் பதக்கமும் வென்றார்

குறிப்புகள்
-----------

1. ↑  "Sivakova, Tamara". .
**ஜெருசா கெபர் தாசு சாண்டோசு** (Jerusa Geber dos Santos) (பிறப்பு: 1982 ஏப்ரல் 26) பிரேசிலைச் சேர்ந்த இவர் பார்வைக் குறைபாடு பிரிவில் இணை ஒலிம்பிக் விளையாட்டுக்களில் விளையாடும் விரைவோட்ட வீரராவார்.  டி 11 வகைப்பாட்டில் போட்டியிடும் இவர் இரண்டு கோடைகால இணை ஒலிம்பிக் விளையாட்டுப் போட்டிகளில் போட்டியிட்டு இரண்டு வெள்ளியையும், வெண்கல பதக்கங்களை வென்றுள்ளார். இவர் பல உலகப் போட்டிகளிலும், பரப்பன் அமெரிக்கப் போட்டிகளிலும் பதக்கம் வென்றுள்ளார். ஐந்து போட்டிகளில் பத்து பதக்கங்களை எடுத்துள்ளார்.

ஆரம்ப வரலாறு
------------

பிறவிக் கண்புரை நோயால் பாதிக்கப்பட்ட இவருக்கு நான்கு வயதில் அறுவை சிகிச்சை செய்யப்பட்டது. ஆனால் எட்டு வயதில் இவர் கண் அழுத்த நோயால் பாதிக்கப்படத் தொடங்கினார். மேலும், 18 வயதில் நிரந்தரமாக தனது பார்வையை இழந்தார். இவர் இணை ஒலிம்பிக் தடகளத்திற்காக தன்னை அர்ப்பணித்துக் கொண்டு 2005 இல் போட்டியிடத் தொடங்கினார்.

2008 இல் பெய்ஜிங்கிலும், 2012 இல் இலண்டன்|இலண்டனிலும்]], 2016 இல் இரியோ டி செனீரோவிலும் நடந்த மூன்று கோடைகால இணை ஒலிம்பிக் போட்டிகளிலும் பங்கேற்றார். உலகப் போட்டிகளிலும், பராபன்-அமெரிக்க விளையாட்டுகளின் பல்வேறு பதிப்புகளிலும் அவர் கௌரவிக்கப்பட்டார். இலண்டன் இணை ஒலிம்பிக்கின் போது, ​​100 மீட்டரிலும், 200 மீட்டரிலும், இவர் பிரேசிலிய வீரர் ஜூலியா சாண்டோசையும், சீன வீரர் ஜுண்டிங்சியன் ஜியாவை பின்னுக்குத் தள்ளி தனது தோழி தெரெசின்கா ​​கில்கெர்மினாவுக்குப் பின் வெள்ளியை வென்றார். ஆனால் இவரது தாயகத்தில் நடந்த 2016 இரியோ டி செனீரோ விளையாட்டுப் போட்டிகளில், இவர் எந்த இறுதிப் போட்டிகளையும் எட்டவில்லை.

துபாயில் நடந்த 2019 உலகக் கோப்பையில் தங்கமும், லிமாவில் நடந்த பரப்பன் அமெரிக்கப் போட்டியில் இரட்டை தங்கமும் வென்றார்.

மேற்கோள்கள்
-----------

1. ↑  "Santos, Jerusa". .
2. ↑  "GEBER DOS SANTOS Jerusa". .
பவா செல்லத்துரை
**பவா செல்லத்துரை** (*Bava Chelladurai*) என்பவர் ஒரு தமிழ்ச் சிறுகதை எழுத்தாளரும், பதிப்பாசிரியரும் ஆவார். இவர் மொழிபெயர்ப்பாளர், நடிகர், கதைசொல்லி என பன்முகம் கொண்டவர்.

இவர் தமிழக முற்போக்கு எழுத்தாளர் சங்கத்தில் இருந்துள்ளார். திருவண்ணாமலையில் வம்சி புத்தக நிலையம் மற்றும் பதிப்பகம் நடத்துகிறார்.

குடும்பம்
---------

இவரது சொந்த ஊர் திருவண்ணாமலை ஆகும். திருவண்ணாமலை சாரோன் போர்டிங் பள்ளியில் கலை இலக்கிய மாநாடு நடைபெற்றது. அங்கு கே. வி.ஷைலஜா என்ற பெண்ணைச் சந்தித்தார். இருவரும் திருமணம் செய்து கொண்டனர்.‌  கே. வி. ஷைலஜா ஒரு மொழிபெயர்ப்பாளராக உள்ளார். இவரது மனைவியின் அக்கா கே. வி. ஜெயஸ்ரீ, சிறந்த தமிழ் மொழிபெயர்ப்புகான சாகித்திய அகாதமி விருது பெற்றவர்.

படைப்புகள்
----------

### நட்சத்திரங்கள் ஒளிந்துகொள்ளும் கருவறை

ஜனவரி 2008 இல் *நட்சத்திரங்கள் ஒளிந்துகொள்ளும் கருவறை* என்ற சிறுகதைத் தொகுதி வெளிவந்துள்ளது. இதனை வம்சி பதிப்பகம் வெளியிட்டுள்ளது. 

### நீர் மற்றும் கோழி

நீர் மற்றும் கோழி என்பது வம்சி பதிப்பகம் வெளியிட்ட நூலாகும். இதில் பவா செல்லத்துரையின் கரு சிறுகதைகள் இடம்பெற்றுள்ளன.

### 19 டி. எம். சாரோனிலிருந்து

### எல்லா நாளும் கார்த்திகை

### பங்குக்கறியும் பின்னிரவுகளும்

மொழிபெயர்ப்புகள்
----------------

மலையாள எழுத்தாளர் பால் சாக்கரியாவின் கதை *தேன்* என்ற பெயரில் சிறு நூலாக வெளியிடப்பட்டது. இதனை பவா செல்லத்துரை மொழிபெயர்த்துள்ளார். வம்சி பதிப்பகம் வெளியிட்டுள்ளது.

திரைத்துரையில் நடிகராக
----------------------

| ஆண்டு | திரைப்படம் | கதாப்பாத்திரம் | குறிப்புகள் |
| --- | --- | --- | --- |
| 2016 | *ஜோக்கர்* |  |  |
| 2019 | *பேரன்பு* | சித்தா |  |
| *குடிமகன்* |  |  |
| 2020 | *சைக்கோ* | அக்பர் |  |
| *வால்டர்* | ஈஸ்வர மூர்த்தி |  |

ராஜூ முருகன் இயக்கிய ஜோக்கர் திரைப்பட்டத்தில் நடித்துள்ளார்.  இத்திரைப்படம் 2016 இல் வெளிவந்தது. 

மிஷ்கின் இயக்கிய சைக்கோ திரைபடத்தில் (2020) நடித்துள்ளார்.

மேற்கோள்கள்
-----------

1. ↑  "ஈரோடு நூல்வெளியீடு பங்கேற்பாளர்கள்". *www.jeyamohan.in*. .
2. ↑
3. ↑  பிரபஞ்சன். "பச்சைக்கொடி சுற்றிய பவா செல்லதுரை". *keetru.com*. .
4. ↑

வெளி இணைப்புகள்
---------------

* பவா செல்லத்துரை இணையதளம்
* எழுதியுள்ள நூல்கள்
* சிறுகதைகள்
* இப்போது படிப்பதும் எழுதுவதும் - பவா செல்லத்துரை தி இந்து தமிழ் திசை
**வைக்கம்** [വൈക്കം) என்பது கேரளத்தில் உள்ள ஒரு நகரமாகும். வட்டத் தலைநகராக இருக்கும் இந்த ஊர் வைக்கம் போராட்டம் மூலம் அறியப்படும் முக்கிய நகரமாகும். கோட்டயத்திற்கு அருகே இந்த ஊர் உள்ளது.

வைக்கம் போராட்டம்
-----------------

முதன்மைக் கட்டுரை: வைக்கம் போராட்டம்
திருவிதாங்கூர் சமஸ்தானத்தின் நிர்வாகத்தில் இருந்த வைக்கம் சோமநாதர் கோயிலில் வழிபாட்டு உரிமை நம்பூதிரிகளின் வசம் இருந்தது. இந்தக் கோயிலுக்குள் ஈழவர்களும் அவர்களுக்கு கீழ் வகுப்பினராகக் கருதப்பட்ட சாதிகளும் அனுமதிக்கப்படவில்லை. மேலும் இந்தக் கோயிலைச் சுற்றியிருக்கும் தெருக்களில் நடப்பதற்குக் கூட தடை விதிக்கப்பட்டிருந்தது.

1905ல் இந்த அநீதிக்கு எதிராக ஈழவர்கள் நடத்திய போராட்டம் திவான் வேலுப்பிள்ளை என்பவரால் முறியடிக்கப்பட்டது. பின்னர் திருவிதாங்கூரில் சட்டசபையில்ல் ஸ்ரீ நாராயணகுருவின் ஸ்ரீ நாராயணகுரு பரிபாலன சபை எனும் இயக்கத்தைச் சேர்ந்த பலர் உறுப்பினர்களாக ஆன போது மீண்டும் இந்தக் கோரிக்கை எழுந்தது. ஆனால் இக்கோரிக்கை நிராகரிக்கப்பட்டு வந்தது. 1924 ஜனவரி 24 ல் டி. கே. மாதவன் முன்முயற்சியில் வைக்கம் ஆலயத்திலும், அதனைச் சுற்றிலும் உள்ள தெருக்களிலும் நுழைவதற்கான வைக்கம் போராட்டம் ஆரம்பித்தது. 

இப்போராட்டம் காந்தியின் வழிகாட்டல்களின் படி காங்கிரசு கட்சி சார்பில் நடைபெற்றது. இதில் ஸ்ரீ நாராயணகுருவின் இயக்கத்தவர் பெருவாரியாக பங்கெடுத்தனர். தமிழக காங்கிரஸ் சார்பில் ஈ. வெ. இராமசாமி, கோவை அய்யாமுத்துக் கவுண்டர், எம்.வி.நாயுடு, இராஜகோபாலாச்சாரி போன்றோர்களும் முக்கியப் பங்கெடுத்தனர். இப்போராடத்தில் மகாத்மா காந்தியும் 1925 ஆம் ஆண்டு மார்ச் 9 அன்று கலந்து கொண்டார் என்பது குறிப்பிடத்தக்கது. கேரளாவில் நடைபெற்ற இந்தப் போராட்டத்தில் ஈ. வெ. இராமசாமி ஐந்து மாதங்கள் வரை சிறையில் இருந்தார் என்பது நினைவில் கொள்ளத் தக்கது. 

| * பா
* உ
* தொ
கேரளத்தில் நகராட்சிகள் |
| --- |
| 
* நெய்யாற்றிங்கரை
* நெடுமங்காடு
* ஆற்றிங்கல்
* வர்க்கலை
* பறவூர்
* புனலூர்
* கருநாகப்பள்ளி
* பத்தனம்திட்டா
* அடூர்
* திருவல்லை
* ஆலப்புழை
* காயங்குளம்
* மாவேலிக்கரை
* செங்கன்னூர்
* சேர்த்தலை
* கோட்டயம்
* சங்கனாசேரி
* வைக்கம்
* பாலை
* தொடுபுழை
* மூவாற்றுப்புழை
* கோத்தமங்கலம்
* பெரும்பாவூர்
* அங்கமாலி
* ஆலுவை
* களமசேரி
* திருக்காக்கரை
* திருப்பூணித்துறை
* மாறாடு
* ஏலூர்
* வடக்கு பறவூர்
* கொடுங்ஙல்லூர்
* சாலக்குடி
* இரிஞ்ஞாலக்குடா
* சாவக்காடு
* குருவாயூர்
* குன்னங்குளம்
* பாலக்காடு
* சிற்றூர்-தாத்தமங்கலம்
* ஒற்றைப்பாலம்
* சோரனூர்
* மலப்புறம்
* பொன்னானி
* திரூர்
* கோட்டைக்கல்
* பெரிந்தல்மண்ணை
* நிலம்பூர்
* மஞ்சேரி
* கொயிலாண்டி
* வடகரை
* கல்பற்றா
* கண்ணூர்
* தலசேரி
* கூத்துப்பறம்பா
* மாற்றானூர்
* பையனூர்
* தளிப்பறம்பா
* காசர்கோடு
* நீலேஸ்வரம்
* காஞ்ஞங்காடு

 |